বিজন সেতুতে আনন্দ মার্গী হত্যার তদন্তে গঠিত অমিতাভ লালা কমিশন বৈধ। জানাল কলকাতা হাইকোর্ট। ফলে তদন্তে স্বার্থে সিপিএম নেতা কান্তি গাঙ্গুলিকে জিজ্ঞাসাবাদ করতে পারবে কমিশন। তবে প্রশ্নের উত্তর দেওয়া না দেওয়ার স্বাধীনতা থাকছে কান্তি গাঙ্গুলির। সিআইডিও তাঁকে জেরা করতে পারবে না। উনিশ বিরাশির আনন্দ মার্গী হত্যার তদন্তে তত্কালীন বাম সরকার এস সি দেব কমিশন গঠন করেছিল। সেই কমিশন রিপোর্ট দেওয়ার আগেই রাজ্যে পালাবদল হয়। তৃণমূল সরকার এসে বিচারপতি লালার নেতৃত্বে কমিশন তৈরি করে। পাশাপাশি সিআইডির পক্ষ থেকেও জেরা করার জন্য ডেকে পাঠানো হয় প্রাক্তন মন্ত্রী কান্তি গাঙ্গুলিকে। নতুন কমিশনের বৈধতাকে চ্যালেঞ্জ জানিয়ে হাইকোর্টের দ্বারস্থ হন সিপিএম নেতা। আজ সেই দাবি খারিজ করল হাইকোর্ট।
 ওয়েব ডেস্ক: বিজন সেতুতে আনন্দ মার্গী হত্যার তদন্তে গঠিত অমিতাভ লালা কমিশন বৈধ। জানাল কলকাতা হাইকোর্ট। ফলে তদন্তে স্বার্থে সিপিএম নেতা কান্তি গাঙ্গুলিকে জিজ্ঞাসাবাদ করতে পারবে কমিশন। তবে প্রশ্নের উত্তর দেওয়া না দেওয়ার স্বাধীনতা থাকছে কান্তি গাঙ্গুলির। সিআইডিও তাঁকে জেরা করতে পারবে না। উনিশ বিরাশির আনন্দ মার্গী হত্যার তদন্তে তত্কালীন বাম সরকার এস সি দেব কমিশন গঠন করেছিল। সেই কমিশন রিপোর্ট দেওয়ার আগেই রাজ্যে পালাবদল হয়। তৃণমূল সরকার এসে বিচারপতি লালার নেতৃত্বে কমিশন তৈরি করে। পাশাপাশি সিআইডির পক্ষ থেকেও জেরা করার জন্য ডেকে পাঠানো হয় প্রাক্তন মন্ত্রী কান্তি গাঙ্গুলিকে। নতুন কমিশনের বৈধতাকে চ্যালেঞ্জ জানিয়ে হাইকোর্টের দ্বারস্থ হন সিপিএম নেতা। আজ সেই দাবি খারিজ করল হাইকোর্ট।